pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ออมสิน ช่วยลูกค้าธุรกิจท่องเที่ยวจากภัยไวรัสโคโรนา ลดดอกเบี้ยให้สูงสุด 20% ของดอกเบี้ยจ่าย พักเงินต้นไม่เกิน 2 ปี และขยายเวลาชำระหนี้
วันจันทร์ที่ 17 กุมภาพันธ์ 2563
ออมสิน ช่วยลูกค้าธุรกิจท่องเที่ยวจากภัยไวรัสโคโรนา ลดดอกเบี้ยให้สูงสุด 20% ของดอกเบี้ยจ่าย พักเงินต้นไม่เกิน 2 ปี และขยายเวลาชําระหนี้
ตามที่ได้เกิดเหตุการณ์แพร่ระบาดโรคทางเดินหายใจที่เกิดจากไวรัสโคโรนาสายพันธุ์ใหม่ "โควิด-ไนน์ทีน" (Covid-19) ไปหลายประเทศทั่วโลก รวมถึงประเทศไทย ซึ่งลูกค้าธนาคารออมสินได้รับผลกระทบด้วยนั้น
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ได้เกิดเหตุการณ์แพร่ระบาดโรคทางเดินหายใจที่เกิดจากไวรัสโคโรนาสายพันธุ์ใหม่ "โควิด-ไนน์ทีน" (Covid-19) ไปหลายประเทศทั่วโลก รวมถึงประเทศไทย ซึ่งลูกค้าธนาคารออมสินได้รับผลกระทบด้วยนั้น ธนาคารออมสินจึงได้ออกมาตรการผ่อนปรนเงื่อนไขการชําระเงินกู้สําหรับลูกค้าที่ได้รับผลกระทบโดยตรงและได้รับผลกระทบทางอ้อมจากสถานการณ์ดังกล่าว เพื่อช่วยผ่อนปรนภาระการผ่อนชําระเงินงวด และแบ่งเบาค่าใช้จ่ายให้สามารถดําเนินธุรกิจต่อไปได้
โดยลูกค้าที่ได้รับผลกระทบโดยตรง ธนาคารฯ ได้ลดอัตราดอกเบี้ยตามสัญญาเงินกู้ลง 20% ของดอกเบี้ยจ่าย เป็นระยะเวลา 1 ปี (คงเหลืออัตราดอกเบี้ยไม่ต่ํากว่า 4%) พร้อมกับให้พักชําระเงินต้นไม่เกิน 2 ปี โดยระหว่างพักชําระเงินต้นนั้นให้ชําระดอกเบี้ยไม่น้อยกว่า 50% ตามความรุนแรงของผลกระทบ ในส่วนดอกเบี้ยที่ค้างชําระหรือที่ชําระไม่ครบนั้น ผ่อนปรนให้ชําระได้ภายหลังในระยะเวลาไม่เกิน 4 ปี และขยายระยะเวลาชําระหนี้ไม่เกิน 2 เท่าของระยะเวลาพักชําระเงินต้น สูงสุดไม่เกิน 4 ปี ส่วนลูกค้าที่ได้รับผลกระทบทางอ้อม ธนาคารฯ ลดอัตราดอกเบี้ยตามสัญญาเงินกู้ลง 10% ของดอกเบี้ยจ่ายเป็นระยะเวลา 1 ปี (คงเหลืออัตราดอกเบี้ยไม่ต่ํากว่า 4%) พร้อมกับให้พักชําระเงินต้นไม่เกิน 2 ปี โดยระหว่างพักชําระเงินต้นให้ชําระดอกเบี้ยไม่น้อยกว่า 100% และขยายระยะเวลาชําระหนี้ไม่เกินระยะเวลาพักชําระเงินต้น โดยสามารถติดต่อแจ้งความจํานงเข้าร่วมโครงการได้ตั้งแต่บัดนี้เป็นต้นไป ที่สาขาธนาคารออมสินทุกแห่งทั่วประเทศ
ทั้งนี้ คุณสมบัติลูกค้าที่สามารถใช้มาตรการนี้ได้ ต้องได้รับผลกระทบจากการแพร่ระบาดเชื้อไวรัสโคโรนาสายพันธุ์ใหม่ Covid-19 ทําให้ความสามารถในการชําระหนี้ลดลง ได้แก่ กลุ่มธุรกิจการท่องเที่ยว ธุรกิจโรงแรม ร้านอาหาร ธุรกิจขนส่งเพื่อการท่องเที่ยว ผู้ประกอบการขายสินค้าให้นักท่องเที่ยว ธุรกิจแลกเปลี่ยนเงินตราต่างประเทศ ตลอดจนผู้ผลิตสินค้า ผู้ประกอบการขายส่ง เป็นต้น
“จากมาตรการนี้ ถือเป็นการช่วยแบ่งเบาภาระค่าใช้จ่ายของลูกค้าผู้ประกอบการให้สามารถดําเนินธุรกิจต่อไปได้และไม่ปิดกิจการ ธนาคารฯ จึงอยากขอความร่วมมือจากผู้ประกอบการให้ช่วยเหลือแรงงานในกิจการด้วยการไม่เลิกจ้างพนักงานและลูกจ้าง เพื่อเป็นการช่วยบรรเทาผลกระทบที่มีต่อภาวะเศรษฐกิจของประเทศในขณะนี้” ดร.ชาติชาย กล่าว
อย่างไรก็ตาม ในการประชุมเพื่อหาแนวทางการให้ความช่วยเหลือผู้ประกอบการกลุ่มอุตสาหกรรมท่องเที่ยว ร่วมกับ ดร.สมคิด จาตุศรีพิทักษ์ รองนายกรัฐมนตรี เมื่อวันที่ 14 กุมภาพันธ์ 2563 ที่ผ่านมา ได้มีแนวทางช่วยเหลือกลุ่มอุตสาหกรรมท่องเที่ยวหลายมาตรการ ทั้งมาตรการเสริมสภาพคล่องให้แก่ผู้ประกอบการอุตสาหกรรมท่องเที่ยว และมาตรการช่วยเหลือ พนักงาน/ลูกจ้างที่ทํางานในภาคอุตสาหกรรมการท่องเที่ยวที่ได้รับผลกระทบ รวมถึงกลุ่มพ่อค้าแม่ค้า ผู้ค้ารายย่อยและอาชีพที่เกี่ยวข้อง ทั้งนี้ รายละเอียดอยู่ระหว่างการพิจารณาของกระทรวงการคลังเพื่อนําเสนอคณะรัฐมนตรีต่อไป ซึ่งธนาคารออมสินก็มีความพร้อมในการสนับสนุนนโยบายช่วยเหลือผู้ได้รับผลกระทบจากการแพร่ระบาดเชื้อไวรัสโคโรนาในครั้งนี้
รัฐบาลไทย-ข่าวทำเนียบรัฐบาล-สรรพากรเชียร์ผู้ประกอบการยื่นแบบฯ ผ่านอินเทอร์เน็ต ได้สิทธิขยายเวลาถึงสิ้นเดือน ช่วยเพิ่มสภาพคล่อง
วันพุธที่ 24 มิถุนายน 2563
สรรพากรเชียร์ผู้ประกอบการยื่นแบบฯ ผ่านอินเทอร์เน็ต ได้สิทธิขยายเวลาถึงสิ้นเดือน ช่วยเพิ่มสภาพคล่อง
สรรพากรส่งเสริมให้ผู้ประกอบการยื่นแบบฯ ทุกประเภทผ่านอินเทอร์เน็ต เนื่องจากได้รับสิทธิขยายเวลาการยื่นแบบฯ และชําระภาษีถึงทุกสิ้นเดือน จนถึงเดือนภาษีสิงหาคม 2563 สะดวก ง่าย ไม่ต้องเดินทาง ช่วยเพิ่มสภาพคล่องให้กับธุรกิจ
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ตามที่กระทรวงการคลังโดยกรมสรรพากรได้ขยายเวลาการยื่นแบบแสดงรายการ การนําส่ง และการชําระภาษีอากร สําหรับเดือนภาษีมีนาคมถึงเดือนภาษีสิงหาคม 2563 ประกอบด้วย ภาษีเงินได้หัก ณ ที่จ่าย (ภ.ง.ด.1 ภ.ง.ด.2 ภ.ง.ด.3 ภ.ง.ด.53 และ ภ.ง.ด.54) ภาษีมูลค่าเพิ่ม จากการขายสินค้าและบริการภายในประเทศ (ภ.พ.30) ภาษีมูลค่าเพิ่มจากการจ่ายค่าบริการไปต่างประเทศ (ภ.พ.36) และภาษีธุรกิจเฉพาะ (ภ.ธ.40) เฉพาะผู้ประกอบการที่ยื่นแบบผ่านทางอินเทอร์เน็ตทุกราย ให้สามารถยื่นแบบและชําระภาษีได้จนถึงสิ้นเดือนถัดจากเดือนภาษี เช่น เดือนภาษีพฤษภาคม 2563 ยื่นผ่านอินเทอร์เน็ตได้ภายในวันที่ 30 มิถุนายน 2563 ซึ่งจะช่วยทําให้ผู้ประกอบการที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) มีสภาพคล่องทางการเงินและมีความคล่องตัวในการทํางานเพิ่มขึ้น สามารถดําเนินกิจการต่อไปได้ และยังเป็นส่วนหนึ่งที่จะช่วยสนับสนุนการเว้นระยะห่างทางสังคม (Social Distancing) เพื่อความปลอดภัยของทุกคน”
สําหรับผู้ประกอบการที่มีข้อสงสัย สามารถสอบถามเพิ่มเติมได้ที่ สํานักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร.1161
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-นายกรัฐมนตรีเผยลดภาษีที่ดินและสิ่งปลูกสร้างร้อยละ 90 เฉพาะในปีภาษี 2563 ไม่กระทบรายได้จากการจัดเก็บภาษีของรัฐในอนาคต
วันอังคารที่ 2 มิถุนายน 2563
นายกรัฐมนตรีเผยลดภาษีที่ดินและสิ่งปลูกสร้างร้อยละ 90 เฉพาะในปีภาษี 2563 ไม่กระทบรายได้จากการจัดเก็บภาษีของรัฐในอนาคต
นายกรัฐมนตรีเผยลดภาษีที่ดินและสิ่งปลูกสร้างร้อยละ 90 เฉพาะในปีภาษี 2563 ไม่กระทบรายได้จากการจัดเก็บภาษีของรัฐในอนาคต
วันนี้ (2 มิ.ย.63) เวลา 12.30 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ประชาสัมพันธ์หนังสือ “โลกเปลี่ยน คนปรับ: หลุดจากกับดัก ขยับสู่ความยั่งยืน” สอดคล้องกับวิสัยทัศน์รัฐบาล “มั่นคง มั่นคั่ง อย่างยั่งยืน” เพื่อให้ประชาชนร่วมรับมือกับโลกวิถีชีวิตใหม่แบบ New Normal หลังสถานการณ์การแพร่ระบาดของเชื้อไวรัสโควิด-19
นายกรัฐมนตรีเผยผลการประชุมคณะรัฐมนตรีมีมติเห็นชอบให้มีการปรับลดภาษีที่ดินและสิ่งปลูกสร้างในอัตราร้อยละ 90 เฉพาะในปีภาษี 2563 จึงมีการพิจารณายกร่าง พ.ร.ฎ. ลดภาษีที่ดินฯ เพื่อไม่ให้กระทบกับรายได้จัดเก็บภาษีในอนาคต พร้อมขยายเวลาการชําระภาษีจากเดิมที่ต้องชําระภาษีภายในเดือนเมษายน 2563 เป็นเดือนสิงหาคม 2563 ทั้งนี้ รัฐบาลยังจะต้องหารือเรื่องมาตรการที่เหมาะสมสําหรับบางท้องถิ่นที่อาจประสบปัญหาเรื่องรายได้จากการจัดเก็บภาษีด้วย
นายกรัฐมนตรี เผยจากการพบปะหารือกับสมาคมเกษตรกร ชาวนา แสดงความพอใจในการบริหารจัดการน้ําของรัฐบาล เพียงเพิ่มเติมให้มีการจัดหาแหล่งน้ําใกล้เคียงพื้นที่ชุมชนและแหล่งที่อยู่ ซึ่งรัฐบาลต้องพิจารณารอบคอบ โดยคํานึงถึงขีดความสามารถในการกักเก็บน้ํา ซึ่งอาจใช้พื้นที่ของรัฐ นอกจากนี้ ยังสั่งการให้กรุงเทพมหานครเตรียมแผนรับมือปัญหาอุทกภัยสําหรับฤดูฝน รวมทั้ง ติดตามแผนงานที่สํานักงานทรัพยากรน้ําแห่งชาติ (สทนช.) กําหนดในพื้นที่อื่น ๆ ให้มีความโปร่งใส ตรวจสอบได้ ทั้งนี้ นายกรัฐมนตรียืนยันรัฐบาลมีแผนการบริหารจัดการทรัพยากรน้ําทั้งระยะสั้น ระยะปานกลางและระยะยาว ให้เพียงพอแก่ประชาชนในทุกพื้นที่ ทั้งน้ําเพื่อการเกษตร การบริโภค การอุตสาหกรรมและน้ําเพื่อรักษาระบบนิเวศ รวมถึงการแก้ปัญหาน้ําท่วม-น้ําแล้งด้วย
.............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลชูเกษตรแปลงใหญ่ปฏิรูปภาคเกษตร ลดต้นทุนเพิ่มผลผลิต เลี่ยงความเสี่ยงภัยแล้งน้ำท่วม พร้อมจัดหาตลาดครบวงจร ตั้งเป้าปีหน้า 1 พันแห่ง เล็งผุดไอเดียรวมกลุ่มปลูกผลไม้ป้อนตลาดจีน
วันอังคารที่ 1 พฤศจิกายน 2559
รัฐบาลชูเกษตรแปลงใหญ่ปฏิรูปภาคเกษตร ลดต้นทุนเพิ่มผลผลิต เลี่ยงความเสี่ยงภัยแล้งน้ําท่วม พร้อมจัดหาตลาดครบวงจร ตั้งเป้าปีหน้า 1 พันแห่ง เล็งผุดไอเดียรวมกลุ่มปลูกผลไม้ป้อนตลาดจีน
รัฐบาลชูเกษตรแปลงใหญ่ปฏิรูปภาคเกษตร ลดต้นทุนเพิ่มผลผลิต เลี่ยงความเสี่ยงภัยแล้งน้ําท่วม พร้อมจัดหาตลาดครบวงจร ตั้งเป้าปีหน้า 1 พันแห่ง เล็งผุดไอเดียรวมกลุ่มปลูกผลไม้ป้อนตลาดจีน
วันที่ 9 ตุลาคม 2559 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลเร่งปฏิรูปภาคการเกษตร โดยส่งเสริมให้เกษตรกรปรับเปลี่ยนวิธีคิดและพฤติกรรมการเพาะปลูก ซึ่งจะช่วยลดต้นทุน เพิ่มผลผลิต และลดความเสี่ยงจากภัยธรรมชาติทั้งภัยแล้งและน้ําท่วม โดยเฉพาะการจัดทําเกษตรแปลงใหญ่ บูรณาการทุกหน่วยงานเข้ามาสนับสนุนการปลูกพืชของเกษตรกร และมีผู้จัดการแปลงดูแลทุกกิจกรรมอย่างต่อเนื่อง
“การรวมกลุ่มกันทําเกษตรแปลงใหญ่ เกษตรกรสามารถกู้เงินได้ถึงแปลงละ 5 ล้านบาท คิดอัตราดอกเบี้ยเพียงร้อยละ 0.01 ต่อปี โดยในปีนี้ตั้งเป้าจัดทําเกษตรแปลงใหญ่กับพืชชนิดต่าง ๆ 580 แห่ง พื้นที่รวม 1.4 ล้านไร่ และจะขยายผลในปี 2560 ให้เป็น 1,000 แห่งขึ้นไป พร้อมส่งเสริมให้นําเทคโนโลยีและนวัตกรรมมาใช้ในการเพาะปลูกและแปรรูปผลผลิต”
พลโท สรรเสริญ กล่าวต่อว่า เฉพาะการส่งเสริมนาแปลงใหญ่ ล่าสุดได้มีพิธีลงนามบันทึกข้อตกลงซื้อขายผลผลิตข้าวระหว่างกลุ่มเกษตรกรนาแปลงใหญ่กับโรงสีหรือสหกรณ์ที่รับซื้อข้าวทั่วประเทศ ซึ่ง กษ. พณ. มท. ร่วมกันสนับสนุนตามแผนการผลิตและการตลาดข้าวครบวงจร เป็นการรับประกันว่าผลผลิตข้าวของเกษตรกรจะมีผู้รับซื้อแน่นอน หลังจากที่ภาครัฐช่วยจัดหาเครื่องจักร อุปกรณ์การเกษตร แนะนําวิธีเพาะปลูก และเจรจาต่อรองให้แล้ว
“ขณะนี้มีนาแปลงใหญ่ที่เกษตรกรเข้าร่วมใน 66 จังหวัด จํานวน 386 แปลง รวมพื้นที่กว่า 8.3 แสนไร่ ซึ่งช่วยลดต้นทุนเพิ่มผลิตได้มาก เช่น นาแปลงใหญ่ อ.ห้วยทับทัน จ.ศรีสะเกษ มีต้นทุนการผลิตนาดําลดลงจาก 4,620 บ./ไร่ เป็น 4,050 บ./ไร่ และนาหยอด จาก 4,620 บ./ไร่ เป็น 3,285 บ./ไร่ นอกจากนี้ ยังมีมันสําปะหลังแปลงใหญ่ อ.เสิงสาง จ.นครราชสีมา และการปลูกหญ้าเนเปียร์แปลงใหญ่สําหรับโคนม อ.มวกเหล็ก จ.สระบุรี ที่ได้ผลดีเช่นเดียวกัน”
ทั้งนี้ รัฐบาลยังจะกระตุ้นให้เกษตรกรหันไปปลูกมังคุด ทุเรียน กล้วยหอม ถั่วเหลือง ทั้งแบบปกติและแบบแปลงใหญ่ พร้อมกับลงนามความร่วมมือกับภาคเอกชนของจีน เพื่อให้รับซื้อผลผลิตซึ่งเป็นที่ต้องการของตลาดอย่างมาก ตลอดจนช่วยป้องกันเกษตรกรถูกเอาเปรียบจากบริษัทเอกชนทั้งในและต่างประเทศ ด้วยการออกกฎหมายเกษตรพันธะสัญญา โดยจะต่อยอดให้ กษ. และ พณ. เข้ามาบริหารจัดการในรายละเอียดต่อไป
----------------------
รัฐบาลไทย-ข่าวทำเนียบรัฐบาล-​ไทย - สวีเดน เปิดสถานีดาวเทียมขนาดใหญ่ พร้อมเดินหน้าผลักดันธุรกิจอวกาศในภูมิภาคเอเชียแปซิฟิค
วันอังคารที่ 27 พฤศจิกายน 2561
​ไทย - สวีเดน เปิดสถานีดาวเทียมขนาดใหญ่ พร้อมเดินหน้าผลักดันธุรกิจอวกาศในภูมิภาคเอเชียแปซิฟิค
เปิดสถานีรับส่งสัญญาณดาวเทียมของ SSC ในพื้นที่อุทยานรังสรรค์นวัตกรรมอวกาศ อําเภอศรีราชา จังหวัดชลบุรี
​23 พฤศจิกายน 2561 กระทรวงวิทยาศาสตร์และเทคโนโลยี โดยสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า และบริษัท Swedish Space Corporation (SSC) รัฐวิสาหกิจของรัฐบาลประเทศสวีเดน จัดพิธีเปิดสถานีรับส่งสัญญาณดาวเทียมของ SSC ในพื้นที่อุทยานรังสรรค์นวัตกรรมอวกาศ อําเภอศรีราชา จังหวัดชลบุรี โดยได้รับเกียรติจาก Mr. Leif Österbo ประธานกรรมการบริหาร Satellite Management Service Mr. Alf Öskog รองประธานกรรมการบริหาร region APAC จากบริษัท SSC Swedish Space Corporation และ Mr. Pär Skånberg เลขานุการเอกสถานทูตสวีเดนประจําประเทศไทย ร่วมงาน พร้อมเยี่ยมชมพื้นที่ปฏิบัติการดาวเทียม ศูนย์วิจัยเพื่อพัฒนาระบบปฏิบัติการวางแผนเส้นทางการบิน หรือ SOAR และแหล่งเรียนรู้ด้านอวกาศ Space Inspirium
​นายอานนท์ สนิทวงศ์ ณ อยุธยา ผู้อํานวยการจิสด้า กล่าวว่า “โครงการนี้เป็นโครงการลงทุนด้านธุรกิจอวกาศของบริษัทต่างประเทศในประเทศไทย ซึ่งแสดงให้เห็นถึงความเชื่อมั่นของรัฐบาลสวีเดนและบริษัท SSC ต่อนโยบายและศักยภาพด้านอวกาศของไทยในพื้นที่ EEC เพื่อหวังจะให้พื้นที่ EEC เป็นฐานสําคัญในการขยายธุรกิจเทคโนโลยีขั้นสูงในด้านอุตสาหกรรมและบริการที่เกี่ยวกับอวกาศ พร้อมทั้งสร้างให้เป็นจุดศูนย์รวมในการเชื่อมต่อกับอุตสาหกรรมอวกาศในภูมิภาค อาทิ จีน อินเดีย ญี่ปุ่น และเกาหลีใต้ อีกทั้ง ยังช่วยผลักดันให้ไทยเข้าสู่ Global value chain ด้านอวกาศอย่างเป็นรูปธรรม”
ทั้งนี้ ความร่วมมือดังกล่าวเกิดขึ้นมาตั้งแต่ปี 2558 ซึ่งบริษัท SSC ได้ใช้ดาวเทียมของสวีเดนเพื่อให้บริการติดตามยืนยันตําแหน่งของดาวเทียมค้างฟ้าที่อยู่ในห้วงอวกาศในซีกโลกภูมิภาคเอเซียและแปซิฟิกรวมถึงการให้บริการค่าแก้ให้กับดาวเทียมนําทางของญี่ปุ่น (QZSS) จนมาถึงปัจจุบัน ด้วยศักยภาพด้านอวกาศของไทยได้ประจักษ์ต่อสายตาชาวโลกมากขึ้น และความเหมาะสมทั้งในด้านทําเลที่ตั้ง บุคลากร ตลอดจนการสนับสนุนจากทางรัฐบาลทําให้ทางรัฐบาลประเทศสวีเดนและบริษัท SSC ตัดสินใจลงทุนตั้งสถานีรับส่งสัญญาณดาวเทียมขนาดใหญ่ในพื้นที่ของจิสด้า เพื่อดําเนินธุรกิจบริการถ่ายภาพและข้อมูลจากดาวเทียมแก่ประเทศในภูมิภาคนี้ โดยให้จิสด้าเป็นผู้ควบคุมและดูแลสถานีดังกล่าว ซึ่งคาดว่าจะมีมูลค่าทางเศรษฐกิจ ไม่น้อยกว่า 800 ล้านบาทภายใน 20 ปีนี้
รัฐบาลไทย-ข่าวทำเนียบรัฐบาล-ยธ. หารือแนวทางการดำเนินงานตามพระราชบัญญัติยาเสพติดให้โทษ (ฉบับที่ ๖) พ.ศ. ๒๕๖๐
วันจันทร์ที่ 30 มกราคม 2560
ยธ. หารือแนวทางการดําเนินงานตามพระราชบัญญัติยาเสพติดให้โทษ (ฉบับที่ ๖) พ.ศ. ๒๕๖๐
นางกรรณิการ์ แสงทอง รองปลัดกระทรวงยุติธรรม เป็นประธานการประชุมคณะกรรมการเพื่อดําเนินการตามพระราชบัญญัติยาเสพติดให้โทษ (ฉบับที่ ๖) พ.ศ. ๒๕๖๐ ครั้งที่ ๑/๒๕๖๐เมื่อวันจันทร์ที่ ๓๐ มกราคม ๒๕๖๐ เวลา ๐๙.๓๐ น.
นางกรรณิการ์ แสงทอง รองปลัดกระทรวงยุติธรรม
เป็น
เมื่อวันจันทร์ที่ ๓๐ มกราคม ๒๕๖๐ เวลา ๐๙.๓๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะกรรมการเพื่อดําเนินการตามพระราชบัญญัติยาเสพติดให้โทษ (ฉบับที่ ๖) พ.ศ. ๒๕๖๐ ครั้งที่ ๑/๒๕๖๐
เพื่อหารือแนวทางการสร้างความรู้ ความเข้าใจ เกี่ยวกับกฎหมายดังกล่าวให้แก่เจ้าหน้าที่ผู้ปฏิบัติงานได้รับทราบ
รวมทั้งประสานงานกับหน่วยงานที่เกี่ยวข้องเพื่อเตรียมความพร้อมการดําเนินงานตามกฎหมาย
เพื่อให้สามารถบังคับใช้กฎหมายได้อย่างมีประสิทธิภาพ
ตลอดจนกําหนดแนวทางการสร้างความรับรู้ ความเข้าใจ เกี่ยวกับกฎหมายดังกล่าว
ให้ประชาชนได้รับทราบอย่างถูกต้องต่อไป
โดยมีผู้แทนจากหน่วยงานในสังกัดกระทรวงยุติธรรม เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-อนุทินรับมอบหน้ากากอนามัย
วันพุธที่ 1 เมษายน 2563
อนุทินรับมอบหน้ากากอนามัย
รองนายกรัฐมนตรีและรัฐมนตรีว่าการกระทรวงสาธารณสุข รับมอบหน้ากากอนามัยจํานวน 80,000 ชิ้น จากรัฐมนตรีว่าการกระทรวงเกษตรและสหกรณ์
รองนายกรัฐมนตรีและรัฐมนตรีว่าการกระทรวงสาธารณสุข รับมอบหน้ากากอนามัยจํานวน 80,000 ชิ้น จากรัฐมนตรีว่าการกระทรวงเกษตรและสหกรณ์
วันนี้ (1 เมษายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และคณะผู้บริหาร รับมอบหน้ากากอนามัยจํานวน 80,000 ชิ้น จาก นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์
นายอนุทินกล่าวว่า หน้ากากอนามัยที่ได้รับจากท่านรัฐมนตรีว่าการกระทรวงเกษตรและสหกรณ์ในวันนี้กระทรวงสาธารณสุขจะนําไปให้กับบุคลากรทางการแพทย์ทุกคนที่ต้องเสี่ยงต่อการดูแลรักษาผู้ป่วยโรคโควิด-19 ในภาวะวิกฤต หน้าที่ของกระทรวงสาธารณสุข คือ การดูแล รักษา ป้องกันให้คนไทยปลอดภัย ไม่ให้ติดเชื้อและเสียชีวิต รวมถึงป้องกันไม่ให้มีการติดเชื้อในแพทย์ พยาบาล บุคลากรสาธารณสุขทุกคน ดังนั้น ความร่วมมือของหน่วยงานทั้งภาครัฐและเอกชนมีความสําคัญที่จะช่วยสนับสนุนภารกิจการหยุดการแพร่ระบาดโรคโควิด-19 ได้
“ในนามบุคลากรกระทรวงสาธารณสุข ขอขอบคุณในน้ําใจไมตรีที่ท่านรัฐมนตรีว่าการกระทรวงเกษตรและสหกรณ์ มีความห่วงใยในภารกิจของกระทรวงสาธารณสุข ของที่ได้รับบริจาคจะรีบกระจายจัดสรรให้โรงพยาบาลโดยเร็วที่สุด” อนุทินกล่าว
***********************************1 เมษายน 2563
รัฐบาลไทย-ข่าวทำเนียบรัฐบาล-การประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน (ASEAN Finance Ministers and Central Bank Governors’ Meeting: AFMGM)
วันอังคารที่ 4 เมษายน 2560
การประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน (ASEAN Finance Ministers and Central Bank Governors’ Meeting: AFMGM)
การประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน การประชุมรัฐมนตรีว่าการกระทรวงการคลังอาเซียน และการประชุมอื่น ๆ ที่เกี่ยวข้อง ระหว่างวันที่ 6 - 7 เมษายน 2560 ณ เมืองเซบู สาธารณรัฐฟิลิปปินส์
การประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน (ASEAN Finance Ministers and Central Bank Governors’ Meeting: AFMGM) การประชุมรัฐมนตรีว่าการกระทรวงการคลังอาเซียน (ASEAN Finance Minister’s Meeting: AFMM)
และการประชุมอื่น ๆ ที่เกี่ยวข้อง ระหว่างวันที่ 6 - 7 เมษายน 2560 ณ เมืองเซบู สาธารณรัฐฟิลิปปินส์
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง ได้เปิดเผยว่า รัฐมนตรีว่าการกระทรวงการคลังมีกําหนดจะเข้าร่วมการประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน (ASEAN Finance Ministers and Central Bank Governors’ Meeting: AFMGM) ครั้งที่ 3 การประชุมรัฐมนตรีว่าการกระทรวงการคลัง (ASEAN Finance Ministers’ Meeting: AFMM) ครั้งที่ 21 และการประชุมอื่น ๆ ที่เกี่ยวข้อง ระหว่างวันที่ 6 - 7 เมษายน 2560 ณ เมืองเซบู สาธารณรัฐฟิลิปปินส์
การประชุมดังกล่าวจะมีการหารือในประเด็นสําคัญที่เกี่ยวข้องกับการรวมตัวของอาเซียนในด้านการเงิน ได้แก่ การพัฒนาตลาดทุน (Capital Market Development) การเปิดเสรีการค้าบริการทางการเงิน (Financial Services Account Liberalization) การเปิดเสรีบัญชีทุนเคลื่อนย้าย (Capital Account Liberalization) ระบบการชําระเงินและธุรกรรมทางการเงิน (Payment and Settlement System) การรวมตัวภาคการธนาคาร (Banking Integration) และการเข้าถึงบริการทางการเงิน (Financial Inclusion) ความคืบหน้าความร่วมมือทางการเงินอาเซียน ได้แก่
ความร่วมมือด้านศุลกากร ภาษี การประกันภัย และความร่วมมือด้านการเงินอาเซียน+3 ภายใต้กรอบแผนการดําเนินงานของประชาคมเศรษฐกิจอาเซียน 2025 (AEC Blueprint 2025)
ทั้งนี้ กระทรวงการคลังจะแถลงข่าวผลการประชุม AFMGM AFMM และการประชุมอื่นๆ ที่เกี่ยวข้องให้ทราบต่อไป
สํานักนโยบายเศรษฐกิจระหว่างประเทศ สํานักงานเศรษฐกิจการคลัง
โทร. (02) 273-9020 ต่อ 3621
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ประชุมคณะกรรมการ PPP
วันจันทร์ที่ 19 กันยายน 2559
ประชุมคณะกรรมการ PPP
การประชุม PPP
นายอภิศักดิ์ ตันติวรวงศ์ รัฐมนตรีว่าการกระทรวงการคลัง ร่วมประชุมคณะกรรมการ PPP
รัฐบาลไทย-ข่าวทำเนียบรัฐบาล-หมายเลขโทรศัพท์สำหรับติดต่อหน่วยงานที่เกี่ยวข้องกับไวรัสโควิด-19 มีเบอร์ใดบ้าง ??
วันพุธที่ 25 มีนาคม 2563
หมายเลขโทรศัพท์สําหรับติดต่อหน่วยงานที่เกี่ยวข้องกับไวรัสโควิด-19 มีเบอร์ใดบ้าง ??
หน่วยงานที่เกี่ยวข้องกับไวรัสโควิด-19 มีหมายเลขใดบ้าง ?
Q : หมายเลขโทรศัพท์สําหรับติดต่อหน่วยงานที่เกี่ยวข้องกับไวรัสโควิด-19 มีเบอร์ใดบ้าง ??
A : สายด่วนกรมควบคุมโรค 1422
สถาบันการแพทย์ฉุกเฉิน 1669
ศูนย์บริการข้อมูลภาครัฐเพื่อประชาชน 1111
รัฐบาลไทย-ข่าวทำเนียบรัฐบาล-ผอ.สำนักงานคณะกรรมการนโยบายรัฐวิสาหกิจ ชี้แจงการนำกองทุน TFF มาดำเนินการผิดวัตถุประสงค์การจัดตั้งไม่สามารถดำเนินการได้ เนื่องจากได้ถูกจัดตั้งขึ้นตามหลักเกณฑ์ของสำนักงาน ก.ล.ต.
วันพฤหัสบดีที่ 29 มิถุนายน 2560
ผอ.สํานักงานคณะกรรมการนโยบายรัฐวิสาหกิจ ชี้แจงการนํากองทุน TFF มาดําเนินการผิดวัตถุประสงค์การจัดตั้งไม่สามารถดําเนินการได้ เนื่องจากได้ถูกจัดตั้งขึ้นตามหลักเกณฑ์ของสํานักงาน ก.ล.ต.
นายเอกนิติ นิติทัณฑ์ประภาศ ผอ.สํานักงานคณะกรรมการนโยบายรัฐวิสาหกิจได้กล่าวชี้แจงยืนยันว่าการนํากองทุน TFF มาดําเนินการผิดวัตถุประสงค์การจัดตั้งไม่สามารถดําเนินการได้ เนื่องจากได้ถูกจัดตั้งขึ้นตามหลักเกณฑ์ของสํานักงาน ก.ล.ต.
วันนี้ (21 มิ.ย.60) นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ ได้ชี้แจงถึงกรณีที่นายไพบูลย์ นิติตะวัน ประธานเครือข่ายประชาชนปฏิรูป อดีต ส.ว. และ สปช. เรียกร้องนายกรัฐมนตรี ระบุถึงการใช้วิธีเล่นแร่แปรธาตุกับ "กองทุนไทยแลนด์ฟิวเจอร์ฟันด์ (กองทุน TFF)" ที่มีผลตอบแทนสูงประมาณ 6 เปอร์เซ็นต์ต่อปี เพื่อนําเงินกองทุนไปใช้ในโครงการรถไฟความเร็วสูง แต่กลับถูกกรมส่งเสริมสหกรณ์ กับกระทรวงเกษตรและสหกรณ์ และกระทรวงการคลัง นํามาดําเนินการผิดวัตถุประสงค์ ดังนี้
สําหรับประเด็นการใช้วิธีเล่นแร่แปรธาตุกับกองทุน TFF นํามาดําเนินการผิดวัตถุประสงค์ เป็นวิธีที่ซับซ้อนซ่อนเงื่อนไม่โปร่งใส นั้น ผู้อํานวยการสํานักงานคณะกรรมการนโยบายรัฐวิสาหกิจ ได้กล่าวชี้แจงว่า การนํากองทุน TFF มาดําเนินการผิดวัตถุประสงค์การจัดตั้งไม่สามารถดําเนินการได้ เนื่องจากกองทุน TFF ได้ถูกจัดตั้งขึ้นตามหลักเกณฑ์ของสํานักงานคณะกรรมการกํากับหลักทรัพย์และตลาดหลักทรัพย์ (สํานักงาน ก.ล.ต.) และประกาศคณะกรรมการกํากับตลาดทุน ที่ ทน. 8/2559 เรื่อง หลักเกณฑ์ เงื่อนไขและวิธีการจัดตั้งและจัดการกองทุน TFF ลงวันที่ 27 เมษายน 2559 ซึ่งกองทุน TFF จะถูกกํากับปฏิบัติตามหลักเกณฑ์ต่างๆ เช่น การเปิดเผยข้อมูลและสามารถตรวจสอบได้ภายใต้หลักการการกํากับดูแลกิจการที่ดี (Good Corporate Governance) ที่สํานักงาน ก.ล.ต. กําหนด
ส่วนประเด็นการนําโครงการรถไฟความเร็วสูงมาระดมทุนผ่านกองทุน TFF ผู้อํานวยการสํานักงานคณะกรรมการนโยบายรัฐวิสาหกิจ ได้กล่าวว่า การจัดตั้งกองทุน TFF ไม่สามารถนําโครงการรถไฟฟ้าความเร็วสูงมาระดมทุนผ่านกองทุน TFF ได้ เนื่องจากคณะรัฐมนตรีได้มีมติเมื่อวันที่ 30 พฤษภาคม 2560 เห็นชอบให้นําโครงการโครงสร้างพื้นฐานของการทางพิเศษฯ 2 โครงการมาระดมทุนผ่านกองทุน TFF ได้แก่ โครงการทางพิเศษฉลองรัช (รามอินทรา-อาจณรงค์) และโครงการทางพิเศษบูรพาวิถี (บางนา-ชลบุรี) ซึ่งการทางพิเศษฯ จะนําเงินที่ได้รับจากการระดมทุนไปลงทุนในโครงการทางพิเศษพระราม 3 – ดาวคะนอง – วงแหวนรอบนอกกรุงเทพมหานครด้านตะวันตก และโครงการทางด่วนขั้นที่ 3 สายเหนือตอน N2 E-W Corridor เท่านั้น
ขณะที่ประเด็น การให้ธนาคารรัฐ 3 แห่งปล่อยกู้ให้กับสหกรณ์ต่างๆ ที่เป็นเจ้าหนี้สหกรณ์คลองจั่น 30,000 ล้านบาท นั้น ผู้อํานวยการสํานักงานคณะกรรมการนโยบายรัฐวิสาหกิจ ได้กล่าวยืนยันว่า กระทรวงการคลังไม่ได้มีนโยบายให้ธนาคารรัฐทั้ง 3 แห่ง ปล่อยกู้ให้แก่สหกรณ์ต่างๆ เพื่อนําเงินมาซื้อหน่วยลงทุน
ของกองทุน TFF ตามที่เป็นข่าวแต่อย่างใด อย่างไรก็ดี หากสหกรณ์ต่างๆ ซึ่งเป็นส่วนหนึ่งของนักลงทุนสถาบันจะพิจารณาลงทุนในกองทุน TFF จะต้องเป็นไปตามนโยบายการลงทุนของแต่ละแห่ง รวมทั้งจะต้องพิจารณาผลตอบแทนและความเสี่ยงของการลงทุนควบคู่กันไป ซึ่งเป็นอํานาจของสหกรณ์โดยแท้ในการส่งเสริมผลประโยชน์ทางเศรษฐกิจและสังคมของบรรดาสมาชิกสหกรณ์
---------------------
สํานักโฆษก
ข้อมูล:สํานักงานคณะกรรมการนโยบายรัฐวิสาหกิจ
รัฐบาลไทย-ข่าวทำเนียบรัฐบาล-“รมว.ยุติธรรม” เดินหน้านำปรัชญาเศรษฐกิจพอเพียงมาปรับใช้ในการพัฒนาพฤตินิสัยผู้ต้องขัง พัฒนาเรือนจำฯ ให้เป็นศูนย์การเรียนรู้ตามแนวปรัชญาเศรษฐกิจพอเพียง
วันศุกร์ที่ 22 กันยายน 2560
“รมว.ยุติธรรม” เดินหน้านําปรัชญาเศรษฐกิจพอเพียงมาปรับใช้ในการพัฒนาพฤตินิสัยผู้ต้องขัง พัฒนาเรือนจําฯ ให้เป็นศูนย์การเรียนรู้ตามแนวปรัชญาเศรษฐกิจพอเพียง
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมการปรับภูมิทัศน์ของเรือนจําชั่วคราวเขาระกํา จังหวัดตราด และทัณฑสถานเกษตรอุตสาหกรรมเขาพริก จังหวัดนครราชสีมา
เมื่อวันศุกร์ที่ ๒๒ กันยายน ๒๕๖๐ เวลา ๑๒.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมการปรับภูมิทัศน์ของเรือนจําชั่วคราวเขาระกํา จังหวัดตราด
และทัณฑสถานเกษตรอุตสาหกรรมเขาพริก จังหวัดนครราชสีมา
เพื่อกําหนดแนวทางการดําเนินงานพัฒนาพื้นที่ของเรือนจําให้สามารถเป็นศูนย์การเรียนรู้ที่ยั่งยืน
ตามพระดําริพระเจ้าหลานเธอ พระองค์เจ้าพัชรกิติยาภา ในการน้อมนําปรัชญาเศรษฐกิจพอเพียงมาปรับใช้ในเรือนจํา
ตลอดจนเป็นการพัฒนาพฤตินิสัย สร้างทักษะและองค์ความรู้ด้านเกษตรกรรมให้แก่ผู้ต้องขัง
เพื่อสามารถนําไปใช้ประกอบอาชีพเลี้ยงดูตนเองและครอบครัวภายหลังพ้นโทษและกลับคืนสู่สังคมได้อย่างมีความสุข
โอกาสนี้ รัฐมนตรีว่าการกระทรวงยุติธรรม กล่าวว่า หลักการดําเนินงานปรับปรุงพื้นที่ของเรือนจํา
จะเน้นการน้อมนําหลักปรัชญาเศรษฐกิจพอเพียงมาปรับใช้ในการพัฒนาพฤตินิสัยของกรมราชทัณฑ์เป็นหลัก
รวมทั้งนําพระดําริในพระเจ้าหลานเธอ พระองค์เจ้าพัชรกิติยาภา ที่ได้ประทานให้กับกระทรวงยุติธรรม
ในการดูแลผู้ต้องขังภายหลังพ้นโทษให้กลับตนเป็นคนดี
โดยมอบหมายให้กระทรวงยุติธรรม โดยกรมราชทัณฑ์
และสํานักงานกิจการในพระดําริพระเจ้าหลานเธอ พระองค์เจ้าพัชรกิติยาภา
ร่วมกันหารือเพื่อพิจารณากําหนดกรอบระยะเวลา งบประมาณ และแผนการดําเนินงานให้รอบด้าน
รวมทั้งต้องมีหลักคิด วิธีการ และกรอบการปฏิบัติงาน
โดยมีเป้าหมายเดียวกันเพื่อพัฒนาและสร้างอาชีพให้แก่ผู้ต้องขังได้รับประโยชน์อย่างเต็มที่
ผ่านการสร้างความร่วมมือจากบริษัท เครือเจริญโภคภัณฑ์ จํากัด
ที่จะเข้ามาช่วยพัฒนาองค์ความรู้ในการเลี้ยงสัตว์ และการเพาะปลูกในรูปแบบที่ทันสมัย
ให้สามารถใช้ทรัพยากรที่มีอย่างคุ้มค่านํามาประยุกต์กับเทคโนโลยีสมัยใหม่
เพื่อทําให้การสร้างอาชีพและสร้างโอกาสให้ผู้ต้องขังมีคุณภาพชีวิตที่ดีเกิดขึ้นอย่างเป็นรูปธรรม
ควบคู่ไปกับการพัฒนาและยกระดับเรือนจําให้เป็นศูนย์การเรียนรู้ด้านเกษตรกรรมที่ยั่งยืนในอนาคตต่อไป
รัฐบาลไทย-ข่าวทำเนียบรัฐบาล-กรมทางหลวงชนบทรายงานความก้าวหน้าการก่อสร้างถนนสายแยกทางหลวงหมายเลข 231 - ท่าอากาศยานนานาชาติอุบลราชธานี
วันจันทร์ที่ 30 เมษายน 2561
กรมทางหลวงชนบทรายงานความก้าวหน้าการก่อสร้างถนนสายแยกทางหลวงหมายเลข 231 - ท่าอากาศยานนานาชาติอุบลราชธานี
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงหมายเลข 231 - ท่าอากาศยานนานาชาติอุบลราชธานี อ.เมือง จ.อุบลราชธานี ปัจจุบันการก่อสร้างมีความก้าวหน้าร้อยละ 55.136 (ณ เดือนเมษายน 2561)
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า ปัจจุบันบริเวณทางเข้า - ออกท่าอากาศยานนานาชาติอุบลราชธานี มีปริมาณการจราจรเพิ่มมากขึ้น ทช. จึงได้จัดสรรงบประมาณเพื่อดําเนินการก่อสร้างถนนสายแยกทางหลวงหมายเลข 231 - ท่าอากาศยานนานาชาติอุบลราชธานี โดยแบ่งการก่อสร้างออกเป็น 2 ตอน ดังนี้
-ตอนที่ 1 ช่วง แยกทางหลวงหมายเลข 231 - เขตเทศบาลนครอุบลราชธานี ระหว่าง กม. 0+000 - กม.3+989 ระยะทาง 3.989 กิโลเมตร โดยขยายถนนจาก 2 ช่องจราจร เป็น 4 ช่องจราจร ผิวจราจรชนิดคอนกรีตเสริมเหล็ก พร้อมก่อสร้างเกาะกลาง ทางเท้า และระบบไฟฟ้าแสงสว่าง
-ตอนที่ 2 ช่วง เทศบาลนครอุบลราชธานี - ท่าอากาศยานนานาชาติอุบลราชธานี ระหว่าง กม.3+989 - กม.8+375 ระยะทาง 9.077 กิโลเมตร โดยการเสริมผิวจราจรแอสฟัลติกคอนกรีต ขนาด 2 ช่องจราจร
ปัจจุบันผลงานมีความก้าวหน้าร้อยละ 55.136 คาดว่าการก่อสร้างจะแล้วเสร็จพร้อมเปิดให้ประชาชนสัญจรในปี 2562 เพื่ออํานวยความสะดวก รวดเร็ว และปลอดภัยในการเดินทางเข้าสู่ตัวเมืองอุบลราชธานี แก้ไขปัญหาการจราจร รวมทั้งสนับสนุนนโยบายของจังหวัดในการเสนอตัวเป็นเจ้าภาพจัดการแข่งขันกีฬาซีเกมส์ ครั้งที่ 30 ในปี 2568